ΠΑΡΑΝΟΜΑ+ΛΟΓΙΣΜΙΚΑ

media type="youtube" key="5MvuSoWo7eQ" height="360" width="640"Σχεδόν οι μισοί από τους χρήστες ηλεκτρονικών υπολογιστών (Η/Υ) παγκοσμίως (47%) αποκτούν το λογισμικό τους με παράνομο τρόπο, σε μόνιμη ή τακτική βάση. Στις αναπτυσσόμενες χώρες δε τα νούμερα είναι πολύ υψηλότερα, σύμφωνα με την πιο ενδελεχή έρευνα, που έχει πραγματοποιηθεί σε χρήστες Η/Υ, σχετικά με τη συμπεριφορά και τη στάση τους απέναντι στην πειρατεία λογισμικού και τα δικαιώματα πνευματικής ιδιοκτησίας. Σύμφωνα με τη μελέτη, η πλειοψηφία των χρηστών Η/Υ στον αναπτυσσόμενο κόσμο αποκτούν συστηματικά το λογισμικό τους με παράνομα μέσα, όπως είναι η αγορά μίας άδειας χρήσης για ένα πρόγραμμα λογισμικού και η μετέπειτα εγκατάστασή του σε πολλαπλούς υπολογιστές ή το κατέβασμα (download) προγραμμάτων από δίκτυα ανταλλαγής (peer to peer), εκφράζοντας, ωστόσο, την υποστήριξή τους στις αξίες των δικαιωμάτων πνευματικής ιδιοκτησίας. Η μελέτη καταδεικνύει, επίσης, ότι στις αναπτυσσόμενες αγορές σημαντικό ποσοστό των πειρατών λογισμικού πιστεύει λανθασμένα πως ορισμένοι τρόποι απόκτησης λογισμικού είναι παράνομοι, ενώ στην πραγματικότητα δεν είναι. Ταυτόχρονα, πιστεύουν ότι η πειρατεία αποτελεί κοινή πρακτική και πως είναι μάλλον απίθανο να πιάσουν τους πειρατές λογισμικού. Ξεπερνούν τα 8 εκατ. ευρώ τα πρόστιμα που έχουν επιβληθεί σε επιχειρήσεις από το Σώμα Δίωξης Οικονομικού Εγκλήματος ΣΔΟΕ και τη νέα υπηρεσία της Οικονομικής Αστυνομίας και Δίωξης Ηλεκτρονικού Εγκλήματος (ΥΠΟΑΔΗΕ), για παράνομη χρήση λογισμικού. Σύμφωνα με ανακοίνωση του Οργανισμού Πνευματικής Ιδιοκτησίας (ΟΠΙ), μέχρι στιγμής για το 2011 οι έλεγχοι από τα δύο νέα Τμήματα Προστασίας Διανοητικής Ιδιοκτησίας του ΣΔΟΕ που συστάθηκαν σε Αθήνα και Θεσσαλονίκη τον Ιανουάριο του 2011, έχουν οδηγήσει σε επιβολή προστίμων ύψους 8.168.000 ευρώ, ενώ συνεχίζονται για τις επιχειρήσεις που χρησιμοποιούν παράνομο λογισμικό χωρίς τις απαραίτητες άδειες. Εν τω μεταξύ η Διεύθυνση Ειδικών Υποθέσεων του ΣΔΟΕ έχει στείλει επιστολές σε 3.216 επιχειρήσεις τις οποίες προσκαλεί να υποβάλουν φωτοαντίγραφα των αδειών χρήσης των προγραμμάτων λογισμικού που χρησιμοποιούν, καθώς και των τιμολογίων αγοράς τους. Συνολικά από το 2006 μέχρι σήμερα η Υπηρεσία Ειδικών Υποθέσεων έχει στείλει 22.581 παρόμοιες επιστολές σε επιχειρήσεις σε όλη την Ελλάδα. Το Σώμα Δίωξης Οικονομικού Εγκλήματος (Σ.Δ.Ο.Ε) και η νέα υπηρεσία της Οικονομικής Αστυνομίας και Δίωξης Ηλεκτρονικού Εγκλήματος (ΥΠ.Ο.Α.Δ.Η.Ε) της Ελληνικής Αστυνομίας (ΕΛ.ΑΣ) έχουν εντατικοποιήσει τις δράσεις τους με στόχο την καταπολέμηση της πειρατείας λογισμικού καθώς και την εξιχνίαση και δίωξη εγκλημάτων μέσω χρήσης του Διαδικτύου, σύμφωνα με Δελτίο Τύπου του Οργανισμού Πνευματικής Ιδιοκτησίας (ΟΠΙ) που αναρτήθηκε στην ιστοσελίδα http://web.opi.gr. Μάλιστα, τα δύο νέα Τμήματα Προστασίας Διανοητικής Ιδιοκτησίας του ΣΔΟΕ, που συστήθηκαν στην Αθήνα και τη Θεσσαλονίκη τον Ιανουάριο του 2011, πραγματοποιούν επιτόπιους ελέγχους σε επιχειρήσεις για χρήση λογισμικού χωρίς νόμιμη άδεια και έχουν μέχρι στιγμής προβεί στην επιβολή διοικητικών προστίμων συνολικής αξίας άνω των 8 εκατ. ευρώ, ενώ παράλληλα η Διεύθυνση Ειδικών Υποθέσεων του ΣΔΟΕ συνεχίζει τη διαδικασία συγκέντρωσης στοιχείων από επιχειρήσεις αναφορικά με τα προϊόντα λογισμικού που χρησιμοποιούν.
 * Τα παραπάνω συμπεράσματα προκύπτουν από την έρευνα, που διεξήγαγε η εταιρεία Ipsos Public Affairs, εκ μέρους της Business Software Alliance (BSA) – διεθνούς οργανισμού, που εκφράζει τις απόψεις της βιομηχανίας εμπορικού λογισμικού, και απευθύνθηκε σε περίπου 15.000 χρήστες Η/Υ σε 32 χώρες, πραγματοποιώντας 400 έως 500 προσωπικές ή ηλεκτρονικές συνεντεύξεις σε κάθε χώρα.**
 * Η Κίνα διατηρεί το υψηλότερο ποσοστό τακτικών πειρατών, σε σύγκριση με τις άλλες χώρες, που μελετήθηκαν και ακολουθούν η Νιγηρία, το Βιετνάμ, η Ουκρανία, η Μαλαισία, η Ταϊλάνδη, η Ινδονησία, η Σαουδική Αραβία, η Νότια Κορέα και το Μεξικό.**
 * Αξίζει επίσης να αναφερθεί ότι σε παγκόσμιο επίπεδο, οι λαμβάνοντες τις επιχειρηματικές αποφάσεις παρουσιάζουν συμπεριφορές και εκφράζουν απόψεις, που συμπίπτουν με εκείνες άλλων χρηστών Η/Υ.**
 * «Χρειάστηκαν εκατοντάδες εκατομμύρια πειρατών, για να κλέψουν λογισμικό αξίας 59 δισ. δολαρίων, τον περασμένο χρόνο. Τώρα, έχουμε αποκτήσει καλύτερη αντίληψη γύρω από το σκεπτικό τους», δήλωσε ο πρόεδρος & διευθύνων σύμβουλος της BSA, Ρόμπερτ Χόλιμαν.**

Πιο αναλυτικά, σύμφωνα με το Δελτίο Τύπου του ΟΠΙ, «μέχρι στιγμής για το 2011 οι έλεγχοι των δύο νέων τμημάτων (του ΣΔΟΕ) έχουν οδηγήσει σε επιβολή προστίμων αξίας 8.168.000 ευρώ ενώ συνεχίζονται κυρίως σε επιχειρήσεις, οι οποίες χρησιμοποιούν παράνομο λογισμικό χωρίς τις απαραίτητες άδειες. Η Διεύθυνση Ειδικών Υποθέσεων του ΣΔΟΕ για το 2011 έχει στείλει επιστολές σε 3.216 επιχειρήσεις προσκαλώντας τες να της υποβάλουν φωτοαντίγραφα των αδειών χρήσης των προγραμμάτων λογισμικού που χρησιμοποιούν καθώς και των τιμολογίων αγοράς τους. Συνολικά από το 2006 μέχρι σήμερα η Υπηρεσία Ειδικών Υποθέσεων έχει στείλει 22.581 παρόμοιες επιστολές σε επιχειρήσεις σε όλη την Ελλάδα».

Όπως επίσης αναφέρεται στο Δελτίο Τύπου του ΟΠΙ «Η νεοϊδρυθείσα ΥΠΟΑΔΗΕ στοχεύει στη διερεύνηση, εξιχνίαση και δίωξη εγκλημάτων που διαπράχθηκαν σε βάρος του δημοσίου και της εθνικής οικονομίας, αλλά και εγκλημάτων που διαπράττονται με τη χρήση του Διαδικτύου. Το Τμήμα Προστασίας Λογισμικού & Πνευματικών Δικαιωμάτων, είναι αρμόδιο για το χειρισμό υποθέσεων παράνομης διείσδυσης σε συστήματα Η/Υ καθώς και για υποθέσεις κλοπής, καταστροφής ή παράνομης διακίνησης λογισμικού υλικού, κλπ). Η Υπηρεσία διενεργεί ελέγχους σε όλη τη χώρα και λειτουργεί όλο το 24ωρο».